กฎกระทรวงการอุทธรณ์การออกใบรับรอง การต่ออายุ และการเพิกถอนใบรับรองด้านแรงงานทางทะเล และใบประกาศการปฏิบัติด้านแรงงานทางทะเล พ.ศ. 2561กฎกระทรวง การอุทธรณ์การออกใบรับรอง การต่ออายุ และการเพิกถอนใบรับรอง ด้านแรงงานทางทะเลและใบประกาศการปฏิบัติด้านแรงงานทางทะเล พ.ศ. ๒๕๖๑อาศัยอำนาจตามความในมาตรา ๕ วรรคหนึ่ง และมาตรา ๘๗ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้มาตรา 1 ข้อ ๑ การอุทธรณ์ต้องทำเป็นหนังสือ และอย่างน้อยต้องมีรายการ ดังต่อไปนี้ (๑) วัน เดือน ปี ที่ยื่นอุทธรณ์ (๒) ชื่อและที่อยู่ของผู้อุทธรณ์ (๓) คำสั่งหรือคำวินิจฉัยอันเป็นเหตุให้อุทธรณ์ พร้อมทั้งข้อเท็จจริง ข้อโต้แย้งหรือข้อกฎหมาย และเหตุผลที่ยกขึ้นอ้างอิงในคำอุทธรณ์โดยชัดแจ้ง (๔)มาตรา 1 ความประสงค์หรือคำขอของผู้อุทธรณ์ (๕) ลายมือชื่อของผู้อุทธรณ์ ในกรณีที่ผู้อุทธรณ์ประสงค์จะยื่นเอกสารหรือหลักฐานประกอบการพิจารณาอุทธรณ์ ให้ผู้อุทธรณ์ยื่นพร้อมกับคำอุทธรณ์มาตรา 2 ข้อ ๒ คำอุทธรณ์การออกใบรับรอง การต่ออายุ และการเพิกถอนใบรับรองด้านแรงงานทางทะเลและใบประกาศการปฏิบัติด้านแรงงานทางทะเล ให้ยื่นต่อพนักงานเจ้าหน้าที่ภายในสามสิบวันนับแต่วันที่ได้รับแจ้งคำสั่งหรือคำวินิจฉัยดังกล่าว ณ กองมาตรฐานคนประจำเรือ กรมเจ้าท่ามาตรา 2 ผู้อุทธรณ์จะยื่นคำอุทธรณ์ต่อพนักงานเจ้าหน้าที่ตามวรรคหนึ่งทางไปรษณีย์ลงทะเบียนตอบรับก็ได้ ในกรณีนี้ ให้ถือว่าวันที่ปรากฏตามหลักฐานการรับฝากส่งคำอุทธรณ์ของที่ทำการไปรษณีย์เป็นวันที่ยื่นอุทธรณ์มาตรา 3 ข้อ ๓ เมื่อพนักงานเจ้าหน้าที่ได้รับคำอุทธรณ์ ให้ออกใบรับให้แก่ผู้ยื่นคำอุทธรณ์ไว้เป็นหลักฐานและตรวจคำอุทธรณ์ในเบื้องต้นแล้ว ให้เสนอต่อผู้มีคำสั่งหรือคำวินิจฉัยทันที ในกรณีที่พนักงานเจ้าหน้าที่เห็นว่าคำอุทธรณ์นั้นไม่ถูกต้อง ไม่ครบถ้วนมาตรา 3 หรือยังขาดเอกสารหรือหลักฐานใดตามที่ระบุไว้ในคำอุทธรณ์เพื่อใช้ประกอบการพิจารณาอุทธรณ์ ถ้าเป็นกรณีที่สามารถแก้ไขหรือเพิ่มเติมได้ในขณะนั้น ให้แจ้งผู้อุทธรณ์ดำเนินการแก้ไขหรือยื่นเอกสารหรือหลักฐานเพิ่มเติมให้ครบถ้วนทันที ถ้าเป็นกรณีที่ไม่อาจดำเนินการได้ในขณะนั้นมาตรา 3 ให้แจ้งผู้อุทธรณ์เพื่อแก้ไขหรือยื่นเอกสารหรือหลักฐานเพิ่มเติมให้ครบถ้วนภายในระยะเวลาที่กำหนดตามข้อ ๒ วรรคหนึ่ง หากผู้อุทธรณ์ไม่ดำเนินการภายในระยะเวลาดังกล่าว ให้แจ้งต่อผู้มีคำสั่งหรือคำวินิจฉัยโดยไม่ชักช้ามาตรา 4 ข้อ ๔ ให้ผู้มีคำสั่งหรือคำวินิจฉัยพิจารณาคำอุทธรณ์และแจ้งผู้อุทธรณ์โดยไม่ชักช้า แต่ต้องไม่เกินสามสิบวันนับแต่วันที่ได้รับคำอุทธรณ์ที่ครบถ้วนตามข้อ ๑ วรรคหนึ่งแล้ว และในกรณีที่เห็นด้วยกับคำอุทธรณ์ไม่ว่าทั้งหมดหรือบางส่วน ให้ดำเนินการแก้ไขเปลี่ยนแปลงคำสั่งหรือคำวินิจฉัยดังกล่าวพร้อมกันด้วยมาตรา 4 ในกรณีที่ไม่เห็นด้วยกับคำอุทธรณ์ไม่ว่าทั้งหมดหรือบางส่วน ให้รายงานความเห็นพร้อมด้วยเหตุผลไปยังอธิบดีกรมเจ้าท่าผู้มีอำนาจพิจารณาอุทธรณ์ภายในกำหนดเวลาตามวรรคหนึ่ง โดยอธิบดีกรมเจ้าท่าต้องพิจารณาให้แล้วเสร็จภายในสามสิบวันนับแต่วันที่ได้รับรายงานนั้นมาตรา 4 ถ้ามีเหตุจำเป็นที่ไม่อาจพิจารณาให้แล้วเสร็จภายในระยะเวลาดังกล่าวได้ ให้มีหนังสือแจ้งผู้อุทธรณ์ถึงเหตุจำเป็นก่อนที่จะครบกำหนดเวลา ในการนี้ ให้ขยายระยะเวลาพิจารณาอุทธรณ์ออกไปได้อีกไม่เกินสามสิบวันนับแต่วันที่ครบกำหนดระยะเวลาดังกล่าวมาตรา 5 ข้อ ๕ เพื่อประโยชน์ในการพิจารณาอุทธรณ์ อธิบดีกรมเจ้าท่าอาจขอให้ผู้อุทธรณ์ผู้มีคำสั่งหรือคำวินิจฉัย หรือบุคคลอื่นที่เกี่ยวข้อง มาให้ถ้อยคำหรือชี้แจงข้อเท็จจริง หรือให้ส่งเอกสารหรือหลักฐานที่เกี่ยวข้อง เพื่อประกอบการพิจารณามาตรา 6 ข้อ ๖ ผู้อุทธรณ์อาจถอนคำอุทธรณ์ในเวลาใด ๆ ก่อนที่อธิบดีกรมเจ้าท่าจะมีคำวินิจฉัยอุทธรณ์ก็ได้ โดยจัดทำเป็นหนังสือและลงลายมือชื่อของผู้อุทธรณ์ยื่นต่อพนักงานเจ้าหน้าที่ ณ กองมาตรฐานคนประจำเรือ ทั้งนี้ ให้นำความในข้อ ๒ วรรคสอง มาใช้บังคับโดยอนุโลม เมื่อมีการถอนคำอุทธรณ์แล้วมาตรา 6 ให้การพิจารณาอุทธรณ์ของอธิบดีกรมเจ้าท่าเป็นอันระงับ และให้จำหน่ายคำอุทธรณ์นั้นพร้อมกับมีหนังสือแจ้งให้ผู้อุทธรณ์ทราบมาตรา 7 ข้อ ๗ คำวินิจฉัยอุทธรณ์ของอธิบดีกรมเจ้าท่าต้องทำเป็นหนังสือ และอย่างน้อยต้องมีรายการดังต่อไปนี้ (๑) วัน เดือน ปี ที่มีคำวินิจฉัยอุทธรณ์ (๒) ข้อเท็จจริงอันเป็นสาระสำคัญประกอบคำวินิจฉัย (๓) ข้อกฎหมายและเหตุผลในการวินิจฉัย (๔) ชื่อและตำแหน่ง พร้อมทั้งลายมือชื่อของอธิบดีกรมเจ้าท่ามาตรา 8 ข้อ ๘ เมื่ออธิบดีกรมเจ้าท่ามีคำวินิจฉัยอุทธรณ์แล้ว ให้แจ้งพนักงานเจ้าหน้าที่ผู้รับคำอุทธรณ์ตามข้อ ๒ ทราบโดยไม่ชักช้า และให้พนักงานเจ้าหน้าที่ดังกล่าวมีหนังสือแจ้งคำวินิจฉัยอุทธรณ์ และแจ้งสิทธิในการฟ้องคดีต่อศาลแก่ผู้อุทธรณ์ภายในเจ็ดวันนับแต่วันที่ได้รับแจ้งคำวินิจฉัยอุทธรณ์จากอธิบดีกรมเจ้าท่าให้ไว้ ณ วันที่ ๑ กุมภาพันธ์ พ.ศ. ๒๕๖๑ ไพรินทร์ ชูโชติถาวร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘๗ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้หลักเกณฑ์ วิธีการ และเงื่อนไขเกี่ยวกับการอุทธรณ์การออกใบรับรองการต่ออายุและการเพิกถอนใบรับรองด้านแรงงานทางทะเลและใบประกาศการปฏิบัติด้านแรงงานทางทะเลให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้